A esleción d'o president d'o Gubierno d'Espanya se realiza de forma indirecta a traviés d'as eslecions a lo Congreso d'os Deputaus, cambra baixa d'as Cortz Chenerals, que se celebran de forma ordinaria cada quatro anyos. O Gubierno salient cesa o día d'as eslecions pero se mantiene en funcions dica que o siguient chura o suyo cargo. O Congreso d'os Deputaus electo se reune en sesión constitutiva dentro d'os vinticinco días siguients a las eslecions. Posteriorment, por meyo d'o proceso de investidura, o rei proposa a un candidato, que ha de recibir a confianza d'o Congreso d'os Deputaus pa poder estar nombrau president d'o Gubierno por o rei, como que estableix a Constitución espanyola.